Viborger Samler, 1836-01-02
Tugthuset i Glückstad henhører til de bedre indrettede Straffeanstalter og med hvilke de øvrige Lignende i Danmark ikke kunne maale sig. Hvad Reenlighed og god Orden angaaer, lader sig ikke meere fordre. Fangernes Antal er 720, og ere de fordeelte i forskjellige Bygninger. De farligste Forbrydere findes i det ældste og oprindelige Tugthuus. Deres Antal er omtrentlig 250 hvoraf 41 Fruentimmer. Af disse MandsFanger bære flere Lænker, men som dog ei hindre dem fra at arbeide. Samtlige Fangers Beskjæftigelse udgjør hovedsageligen Uld- og Linned-Spind; Fruentimmerne binde, spinde og sye. Fabricaterne, som bestaae af Strømper, Huer, Vanter, uldne Trøier og Lærreder, circa 2000 Stkr. aarlig, ere af fortrinlig Qvalitet og nyde god Afsætning en gros til Hamborg, Bergen og andre Steder. Arbeidet udføres ikke ved Machiner, men ved Haandredskaber, for altid at kunne have Beskjæftigelse for et saa stort Personale. Spisestuerne ere reenlige, lyse og godt udstyrede. Hver Fange har en nummereret Plads. Madkarene ere blankpolerede Blikskaaler, hvortil en Bliktallerken med 2de Rum passe foroven, Maden er sund og af god Beskaffenhed, og haves fortrinlig Brød. Der følges intet specielt Spisereglement, som hos os, men saadant overlades til Jnspecteurens Skjøn, hvorimod dog hver Qvantum Brød Smør o. s. v. nøiagtigen udveies, Kjøkkenerne og Bagerierne ere særdeles propre og i en ypperlig Orden, og navnlig er Kjøkkenet i det nye Tugthuus for 350 Fanger saagodt, at det ei findes bedre i et privat Huus. Spisestuerne reengjøres hver Dag. Fangernes Klædning er anstændig og god. Hver Fange erholder ved Jndtrædelsen i Straffeanstalten 2de Sæt Klæder, nemlig et Uldent og et Linned, hvormed han efter eget Tykke kan skifte og, naar samme er opbrugt, meddeles nyt. Til sine Klæders Opbevaring, samt til de Materialier af Spind, som ikke øieblikkeligen kunne afleveres, udleveres Fangen ligeledes en nummereret Kasse, der er forsynet med Laas, og som tjener ham til Sæde under Arbeidet, og derfor staaer i den Arbeidstue, ham er anviist. J denne Kasse findes ogsaa hans Contrabog, som nøiagtigen føres. Hver 8de Dag skifter Fangen Linned og hver 4de Uge Lagener. Reenholdelsen, ja selve Vasken udføres i Mandfolkenes Localer ved Mandfolk og bruges til Vasken Vaskemachiner. Sovekammerne, som næsten i alle andre Straffeanstalter ere høist maadelige, ere her fortrinlig gode, lyse, luftige, rene og kalkede samt befriet for al Stank. Sengene ere opstillede i Rækker, og har hver Fange sin egen Seng. Gulvene udstruppes med Vand hver Dag i Sovekammerne, og saavel her, som i Arbeidstuerne ere de reene og hvide. De natlige Beqvemmeligheds=Kar udføres af Sovekammerne strax hver Morgen, for at forebygge usund Luft. J hvert Sovekammer ere et Antal lukkede Sengesteder, 2de over hinanden, som ere afskillede med Brædder og forsynede for Enden med tillaasede Dørre. Fanger af det farligste Slags anbringes i disse Senge og maae forblive der til Fangefogden om Morgenen lukker op. Saadanne lukkede Senge afbenyttes ogsaa til de Fanger, som i Sovekamrene ikke iagttage den indførte Orden. Alt hvad Fangerne forbruge tilvirkes i selve Straffeanstalterne og det ved Fanger. Alle Fanger erholde for Overarbeide, om de end bruges kun til Reengjørelse, Vask og deslige.